Guts (Olivia Rodrigon albumi)

Guts (tyyliteltynä suuraakkosin) on yhdysvaltalaisen laulaja-lauluntekijä Olivia Rodrigon toinen albumi, joka julkaistiin 8. syyskuuta 2023. Albumin julkaisi levy-yhtiö Geffen Records. Albumi nousi listaykköseksi muun muassa Yhdysvalloissa, Iso-Britanniassa ja Australiassa. Suomessa albumi nousi listasijalle 3.

Albumin ensimmäinen single "Vampire" julkaistiin kesäkuussa 2023 ja nousi Yhdysvalloissa singlelistan kärkeen.

Tuotanto
Albumin tuottajana toimii Dan Nigro, jonka kanssa Rodrigo teki yhteistyötä jo ensimmäisellä albumillaan Sour. Useimmat kappaleet ovat Rodrigon ja Nigron kirjoittamia. Rodrigo teki albumia ollessaan 19-vuotias. Kappaleet levytettiin Los Angelesissa ja New Yorkissa.

Julkaisu ja singlet
Albumin ensimmäinen single "Vampire" ilmestyi ennen albumia 30. kesäkuuta 2023. "Vampire" nousi listaykköseksi muun muassa Yhdysvalloissa. Albumin toinen single "Bad Idea Right?" julkaistiin 11. elokuuta. Kolmas single on kappale "Get Him Back!"

Albumi julkaistiin suoratoistopalveluissa, vinyylinä ja CD:nä 8. syyskuuta 2023. Standardipainoksen lisäksi siitä julkaistiin vinyylillä neljä erilaista deluxe-painosta, jossa on kussakin oma bonuskappale. Bonuskappaleita ei ole julkaistu suoratoistopalveluissa.

Kappaleet

Arvostelut 
 Helsingin Sanomat: 
 Soundi:

Lähteet

Vuoden 2023 albumit
Olivia Rodrigon albumit